Kampen kirke (Oslo)

Kampen kirke er en treskipet langkirke i Oslo kommune, Oslo fylke. Den ble innviet 29. november 1882.

Byggverket er i tegl og har 480 plasser. Arkitekt for kirken var Jacob Wilhelm Nordan.

Altertavlen fremstiller kvinnene ved graven påskemorgen, er fra 1884 og er utført av Axel Ender.

Over fire av kirkens indre dører er de fire evangeliesymbolene utført av Enevold Thømt i 1913.

I årene 1989–1994 ble kirken utsmykket med tolv store og seks små glassmalerier, samt to rosetter over inngangsdørene, alt utført av Peer Lorentz Dahl. Han tegnet også kirkens antependier, prekestolkleder og messehakler i kirkeårets farger. I våpenhuset står en madonnaskulptur i marmor av Knut Steen fra 1992.

Kulturminne
Kampen kirke er et kulturminne og har nummer 84758 i Riksantikvarens kulturminnebase.

Eksterne lenker
  Kampen kirke hos Arc!
 
  Kampen menighets nettsider

Kirker i Oslo
Kirker i Oslo domprosti
Kampen (Oslo)
Kulturminner i bydel Gamle Oslo
Religiøse byggverk fra 1882
1882 i Norge
Jacob Wilhelm Nordan
Langkirker i Oslo bispedømme